పితోరాఘడ్ : అత్యంత ధైర్య,సాహసాలతో సినీహీరో విలన్తోపాటు రౌడీలను చితక్కొట్టడం మనం సినిమాల్లో చూస్తుంటాం...కాని పలు సినిమాల్లో హీరోగా నటించిన ప్రముఖ బాలీవుడ్ నటుడు అర్జున్కపూర్ నే నిజజీవితంలో ఓ మందుబాబు కొట్టిన ఘటన ఉత్తరాఖండ్ రాష్ట్రంలోని పితోరాఘడ్ జిల్లాలో వెలుగుచూసింది. హీరో అర్జున్ కపూర్ ‘సందీప్ ఔర్ పింకీ ఫరార్’ చిత్రం షూటింగ్ కోసం ఉత్తరాఖండ్ లోని పితోరాఘడ్ పట్టణానికి వచ్చాడు. పీకలదాకా మద్యం తాగి కారులో వచ్చిన డ్రైవరు కమల్ కుమార్ హీరో అర్జున్ కపూర్ ను కలిసి షేక్ హ్యాండ్ ఇచ్చేందుకు షూటింగ్ జరుగుతున్న ప్రదేశానికి వచ్చాడు. మద్యం తాగిన మత్తులో షేక్ హ్యాండ్ ఇస్తూ అర్జున్ కపూర్ పై ఆకస్మికంగా దాడికి తెగబడ్డాడు. అంతే హీరో సెక్యూరిటీ సిబ్బంది, పోలీసులు వచ్చి తాగుబోతు అయిన కమల్ కుమార్ ను అదుపులోకి తీసుకున్నారు. హీరోపై చేయి చేసుకున్న మందు బాబు కమల్ కుమార్ కు మోటారు వాహనాల చట్టం కింద మద్యం తాగి కారు నడిపాడని పోలీసులు కేసు పెట్టి అతనికి రూ.500 జరిమానా విధించారు. అనంతరం మద్యం తాగి కారు నడిపినందున అతని డ్రైవింగ్ లైసెన్సును రద్దు చేస్తామని రవాణాశాఖాధికారి చెప్పారు.కాని హీరోపై చేయి చేసుకున్నందుకు మందుబాబుపై కేసు పెట్టకపోవడం విశేషం.
pitoraghad : atyanta dhairya,saahasaalato cineeheero vilanthopaatu roudiilanu chitakkottadam manam cinemallo chustuntam...kaani palu cinemallo heeroga natinchina pramukha balivud natudu arjunkapur nee nijajeevitamlo oo mandubaabu kottina ghatana uttarakhand rashtramloni pitoraghad jillaalo veluguchusindi. heero arjun kapur ‘sandip our pinki farar’ chitram shooting kosam uttarakhand loni pitoraghad pattanaaniki vachaadu. peekaladaakaa madyam taagi kaarulo vachina draivaru kamal kumar heero arjun kapur nu kalisi shek hand ichenduku shooting jarugutunna pradesaaniki vachaadu. madyam taagina mattulo shek hand istuu arjun kapur pai aakasmikamgaa daadiki tegabaddaadu. anthe heero security sibbandi, poliisulu vachi taagubotu ayina kamal kumar nu adupuloki teesukunnaru. heeropai cheyi chesukunna mandu baabu kamal kumar ku motaru vahanala chattam kinda madyam taagi kaaru nadipaadani poliisulu kesu petti ataniki roo.500 jarimana vidhinchaaru. anantaram madyam taagi kaaru nadipinanduna athani driving licensunu raddu chestamani ravaanaasaakhaadhikaari cheppaaru.kaani heeropai cheyi chesukunnanduku mandubaabupai kesu pettakapovadam visesham.